
Spolufinancovanie projektu „Rekonštrukcia a tvorba športovo oddychových zón v obytnom súbore Generála Goliana v Trnave - 3. etapa a 4. etapa“

 MACROBUTTON "[dátum]" Ing. Martina Repčíková, vedúca odboru strategického plánovania a projektového manažmentu
Číslo spisu: 45998/2025
Návrh uznesenia

Mestské zastupiteľstvo mesta Trnava po prerokovaní:

1. Schvaľuje
a) predloženie žiadosti o poskytnutie nenávratného finančného príspevku za účelom realizácie projektu „Rekonštrukcia a tvorba športovo oddychových zón v obytnom súbore Generála Goliana v Trnave - 3. etapa a 4. etapa“, realizovaného v rámci výzvy PSK-MIRRI-015-2024-ITI-EFRR,

b) zabezpečenie finančných prostriedkov na spolufinancovanie realizovaného projektu  „Rekonštrukcia a tvorba športovo oddychových zón v obytnom súbore Generála Goliana v Trnave - 3. etapa a 4. etapa“, ktorého ciele sú v súlade s platným územným plánom mesta Trnava a platným Programom hospodárskej rozvoja a sociálneho rozvoja mesta Trnava, v maximálnej výške 71 721,44 eur (8% spolufinancovanie),

c) zabezpečenie financovania neoprávnených výdavkov projektu z rozpočtu mesta Trnava.
Dôvodová správa
Žiadosť o nenávratný finančný príspevok bude predložená v rámci vyhlásenej výzvy s kódom PSK-MIRRI-015-2024-ITI-EFRR, opatrenie 5.1.4 - Investície do regionálnej a miestnej infraštruktúry pre pohybové aktivity, cykloturistiku, ktorú Ministerstvo investícií, regionálneho rozvoja a informatizácie SR ako riadiaci orgán pre Program Slovensko vyhlásilo dňa 26.09.2024. 
Hlavným cieľom projektu je vytvoriť športovo oddychové zóny, s cieľom zatraktívniť verejné priestranstvo a zlepšiť kvalitu života všetkým obyvateľom daného územia, podporiť zdravý pohyb a aktívne trávenie voľného času. Realizáciou sa vytvorí bezpečný priestor pre oddych a relaxovanie ako aj priestor, kde sa budú môcť stretávať obyvatelia všetkých vekových kategórií, čím sa podporí komunitný spôsob života a zlepší sa sociálna inklúzia obyvateľstva.

Súčasný stav riešeného územia obytného súboru Generála Goliana v Trnave je pôvodný stav zo 70-tych rokov. V rovine nedostatkov v prvom rade treba identifikovať nutnosť zásadného skultivovania zanedbaných priestranstiev. V druhom rade identifikovať potrebu doplnenia priestorových krajinných elementov vo dvoroch tak, aby poskytovali pobytové kvality pre obyvateľov všetkých vekových kategórii. Vo vzťahu k súčasnej situácii v riešenom území je potrebné skonštatovať dlhodobo nevyhovujúci stav, akým je degradácia povrchov, zanedbané plochy verejného priestranstva, opotrebované detské preliezky bez modernejších bezpečnostných opatrení ale aj problémy s dostupnosťou a pohybom v priestore, najmä pre starších a osoby so zníženou mobilitou.
Situácia po realizácií 

Riešené územie bude vyzerať veľmi príjemne a moderne. V jednotlivých dvoroch budú vytvorené viaceré druhy ihrísk pre rôzne športy, ktoré budú môcť využívať všetky vekové kategórie. Vzniknú moderné a bezpečné ihriská s hojdačkami, šmýkačkami, preliezačkami či pieskoviskom, ako aj herné zostavy z prírodných materiálov, ktoré zapadnú do okolitého prostredia. Zvýši sa počet miest na sedenie ako lavičky, piknikové stoly, kde si budú môcť ľudia oddýchnuť. Celé riešené územie je navrhnuté ako bezbariérové, čo umožní prístup aj ľuďom s obmedzenou pohyblivosťou. Benefitom budú jednoznačne aj priestranné plochy na športovanie, čo bude motivovať ľudí, aby sa viac hýbali a trávili čas vonku. 

Zrealizovaním projektu dôjde k zvýšeniu kvality a atraktivity mestského prostredia, verejných priestorov, podpore zdravšieho životného štýlu všetkých vekových skupín obyvateľstva, čo jednoznačne predstavuje aj príspevok k vytváraniu lepších životných podmienok a zvýšeniu kvality obyvateľov v celom území MFO a v širšom kontexte a dlhšom časovom horizonte aj k bezpečnosti a zlepšeniu zdravia obyvateľstva.
Rozpočet projektu (COV navýšené o + 9,9% oproti schválenému PZ):

· celkové výdavky projektu:




1 451 506,04 eur    

· neoprávnené výdavky projektu:



  554 988,01 eur  

· celkové oprávnené výdavky (COV):


  896 518,03 eur

· nenávratný finančný príspevok (92 % z COV):
  824 796,58 eur

· Spolufinancovanie (8 % z COV):



     71 721,44 eur 

Neoprávnené výdavky pre projekt, prípadné ďalšie neoprávnené výdavky, spolu s 8 %-ným spolufinancovaním celkových oprávnených výdavkov, budú hradené z rozpočtu mesta Trnava.
